turjo4nis/wikipedia-bn-dump-20250701 huggingface dataset:
ব্লেজ পাস্কাল

ব্লেজ পাস্কাল (; জুন ১৯, ১৬২৩-আগস্ট ১৬৬২) একজন ফরাসি গণিতবিদ, পদার্থবিদ, উদ্ভাবক, লেখক এবং ক্যাথলিক দার্শনিক। তিনি একজন বিস্ময় বালক ছিলেন। তিনি তার ট্যাক্স কালেক্টর বাবার কাছে শিক্ষা লাভ করেছিলেন। পাস্কালের জীবনের শুরুর দিকের কাজ ছিল প্রকৃতি ও ব্যবহারিক বিজ্ঞানের উপর, যেখানে প্রবাহী পদার্থের সম্পর্কিত তার বিশেষ গুরুত্বপূর্ণ অবদান ছিল। তিনি প্রথম "চাপ" এবং "শূন্য অবস্থা" ধারণা স্পষ্ট করেন। পাস্কাল বৈজ্ঞানিক পদ্ধতির পক্ষে লিখতেন।

১৬৪২ সালে কিশোর অবস্থায় তিনি গণনাকারী যন্ত্র উদ্ভাবনে অগ্রনী ভূমিকা পালন করেন। তিন বছর প্রচেষ্টা এবং ৫০টি মডেল তৈরির পর তিনি যান্ত্রিক গণনাকারী যন্ত্র  আবিষ্কার করেন। পরের দশ বছরে তিনি এমন বিশটি যন্ত্র উদ্ভাবন করেন। তিনি সারা বিশ্বের প্রথম শ্রেনীর গণিতবিদদের মধ্যে একজন ছিলেন। গবেষণার দুটি প্রধান বিষয় উদ্ভাবনে তিনি বিশেষ অবদান রাখেন। মাত্র ১৬ বছর বয়সে তিনি অভিক্ষেপ জ্যামিতির উপর একটি তাৎপর্যপূর্ন নিবন্ধ লিখেন, পরে তা সম্ভব্যতার তত্ত্বের সাথে সুসঙ্গত হয় যা আধুনিক অর্থনীতি এবং সমাজ বিজ্ঞানকে প্রভাবিত করেছে। 

Jansenism অপবাদের কারণে, ১৬৪৬ সালে ব্লেজ পাস্কাল এবং তার বোন জাকুলিন ক্যাথলিক ধর্মীয় আন্দোলনে যুক্ত হয়েছিলেন। ১৬৫১ সালে তার পিতা মারা যান। ১৬৫৪ সালের শেষের দিকে তিনি রহস্যময় কিছু অভিজ্ঞতার সম্মুখীন হন। তাই তার বৈজ্ঞানিক কর্মযজ্ঞ বন্ধ করে শুরু করেন জীবনের দ্বিতীয় অধ্যায়, যেখানে নিজেকে নিয়োজিত করেন দর্শন ও ধর্মতত্ত্বে। এই সময় তিনি পাটিগণিতিক ত্রিভুজের উপর একটি গুরুত্বপূর্ণ নিবন্ধ লেখেন। ১৬৫৮ ও ১৬৫৯ সালের মধ্যে তিনি বৃত্ত নিয়ে লেখেন এবং বিভিন্ন কঠিন বস্তুর আয়তন নির্ণয়ে তার প্রয়োগ আলোচনা করেন।
 
পাস্কাল ভগ্ন স্বাস্থ্যের অধিকারী ছিলেন এবং তার ৩৯তম জন্মদিনের পরের মাসেই তিনি মৃত্যুবরণ করেন। 

আপনি বর্তমানে লগ ইন করেননি। এই পৃষ্ঠার সম্পাদনার ইতিহাসে আপনার আইপি অ্যাড্রেস সার্বজনীনভাবে সংরক্ষিত হবে। যদি আপনি একটি অ্যাকাউন্ট তৈরি করেন,আপনি আপনার আইপি অ্যাড্রেসকে গোপন রাখতে পারবেন ও অন্যান্য অনেক কিছু সুবিধা পাবেন। আপনার আইপিতে পাঠানো বার্তা আপনার আলাপ পাতায় আপনি দেখতে পারেন। 
দয়া করে আপনার পরীক্ষামূলক সম্পাদনা সংরক্ষণ করবেন না। আপনি যদি কোন পরীক্ষানিরীক্ষা করতে চান, খেলাঘর

প্রাথমিক জীবনও শিক্ষা

গণিতে অবদান

গণিতের দর্শন

বিজ্ঞানে অবদান

পরবর্তী জীবন, ধর্ম, দর্শন এবং সাহিত্য

কর্মকাণ্ড

তথ্যসূত্র

বহিঃসংযোগ 
 পাস্কালের স্মৃতিশালা 
 জীবন চরিত ফরাসি ভাষায়
 ব্লেজ পাস্কালের কাজসমুহ প্রজেক্ট গুটেনবার্গ
 ব্লেজ লের কর্মযজ্ঞ ইন্টারনেট আর্কাইভ
 ১৯৭৭ সালে ৫০০ ফরাসি ব্যাংকনোটের উপর পাস্কালের প্রতিকৃতি 
 ব্লেজ পাস্কালের কাজের ধারা এবং তালিকা

পদার্থবিজ্ঞানী
ফরাসি দার্শনিক
গণিতবিদ
১৬২৩-এ জন্ম
১৬৬২-এ মৃত্যু
১৭শ শতাব্দীর দার্শনিক
নাস্তিকতার সমালোচক
রোমান ক্যাথলিক ধর্মে ধর্মান্তরিত
প্রবাহী গতিবিজ্ঞানী
ফরাসি গণিতবিদ
ফরাসি পদার্থবিজ্ঞানী
রোমান ক্যাথলিক দার্শনিক
বাতাসি পাখি

বাতাসি (Swift) একদল ছোট অাকৃতির আকাশচারী পাখি। দৈহিক গড়নের দিক থেকে আবাবিলদের সাথে এদের অসম্ভব সাদৃশ্য থাকলেও প্রকৃতপক্ষে এরা দু'টি ভিন্ন দলের পাখি। সকল বাতাসি Apodiformes (অ্যাপোডিফর্মিস) বর্গের অন্তর্গত Apodidae (অ্যাপোডিডি) গোত্রের অন্তর্ভুক্ত। এদের দেহ কাল অথবা ছাই বর্ণের পালক দিয়ে আবৃত। পালকে সাদা বা ধূসর ছাপ দেখা যায়। আকারে ছোট। গোত্রীয় বৈশিষ্ট্য অনুযায়ী এদের পা ক্ষুদ্র। সরু, পশ্চাদমুখী ডানা এদেরকে দ্রুত উড়তে সাহায্য করে।

স্বভাব 
বাতাসির বিভিন্ন প্রজাতিকে প্রাচ্য এবং অস্ট্রেলিয়াতে দেখা যায়। বাংলাদেশে মোট ৭ প্রজাতির স্থায়ী এবং ১ প্রজাতির পরিযায়ী বাতাসি আছে।
দৈহিক আকৃতির কারণে এরা অত্যন্ত দ্রুত উড়তে সক্ষম।প্রায় সারাদিনই এরা উড়াউড়ি করে। উড়ন্ত অবস্থাতেই এরা খাদ্য সংগ্রহ করে থাকে। এদের খাদ্য তালিকায় আছে বিভিন্ন কীট-পতঙ্গ যেমন, উই পোকা, জাবপোকা, বোলতা, মৌমাছি, উড়ুক্বু পিঁপড়া ইত্যাদি।
সাধারণত, রাতের বেলায় এরা বাসায় ঘুমিয়ে কাটায়। তবে কোন কোন প্রজাতির বাতাসি প্রজননকালে রাতেও উড়ে বেড়ায়।
মুখ-নিঃসৃত আঠালো লালা এদের বাসা নির্মাণের প্রধান উপাদান। এর মাধ্যমে এরা বাসার উপকরণ জোড়া লাগায়,গাছের সাথে বাসা সংযুক্ত রাখে।তবে প্রজাতিভেদে নির্মাণ কৌশলে ভিন্নতা দেখা যায়।
স্ত্রী ও পুরুষ পাখি একত্রে বাসা তৈরি করে, ডিমে তা দেয় এবং বাচ্চাদের লালনপালন করে থাকে।

বাংলাদেশে প্রাপ্ত প্রজাতি 
FAMILY: Apodidae
 স্থায়ী প্রজাতি
 ঘর বাতাসি House swift Apus affinis
 তালবাতাসি Asian Palm Swift Cypsiurus balasiensis 
 Crested Treeswift Hemiprocne longipennis 
 পাহাড়ি বাতাসি Alpine Swift Tachymarptis melba
 পরিযায়ী প্রজাতি
 Fork-tailed swift Apus pacificus

তথ্যসূত্র
মিডিয়াবুন্টু

মিডিয়াবুন্টু  ডেবিয়ান প্যাকেজের একটি রিপোজিটরী যা আইনগত বিশেষ কিছু কারণে উবুন্টু ডিস্টিবিউশনের সাথে যুক্ত করা সম্ভব নয়। এছাড়া কপিরাইট, লাইসেন্স অথবা পার্টনারের চুক্তির নীতি অথবা বিভিন্ন জিওগ্রাফিকাল অবস্থানের বিশেষ আইন, রীতিনীতির কারণেও রয়েছে যেমন:

 মালিকানাধিন সফটওয়্যার, এর ফরম্যাট, অ্যালগরিদম এবং অন্যান্য বৈশিষ্ট
 স্বাধীনভাবে যোগাযোগ এবং মতামত প্রকাশে আইনগত বাধা
 ক্রিপ্টগ্রাফি এর মত বিশেষ ধরনের প্রযুক্তি ব্যবহারে বাধা
 সফটওয়্যার প্রযুক্তি আমদানিতে বাধা, এবং কোনো কোনো ক্ষেত্রে বিশেষ অনুমতির প্রয়োজন
 উবুন্টু ইউনিভার্সেস রিপোজিটরীর সাথে ব্যবহারে অসামঞ্জস্যতা

এই সকল বিশেষ রীতিনীতির ফলে অনেক ফ্রি এবং ফ্রি-নয় এমন সফটওয়্যার ব্যবহারে বিশেষ সমস্যা সৃষ্টি হতে পারে। মিডিয়াবুন্টু প্যাকাজে এমন ধরনের বেশ কিছু সফটওয়্যার সংকলন ও বিতরণ করা হয়। ব্যবহারকারী অথবা বিশেষ এলাকায় মিডিয়াবুন্টু থেকে ডাউনলোড, ব্যবহার ও বিতরণ অনৈতিক বলে মনে হতে পারে।

মিডিয়াবুন্টুর কিছু সফটওয়্যার হল: অ্যাক্রোবেট রীডার, ফ্রি নয় এমন কোডেক, গুগল আর্থ, রিয়েল প্লেয়ার।

আরও দেখুন 
 Getdeb
 SuperDeb
 Penguin Liberation Front (Mandriva equivalent)
 Packman (openSUSE equivalent)
 Livna (Fedora equivalent)

তথ্যসূত্র

বহিঃসংযোগ 
 Medibuntu

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
জাতীয়তাবাদী কংগ্রেস পার্টি

জাতীয়তাবাদী কংগ্রেস পার্টি (এনসিপি) () ভারতের মহারাষ্ট্র রাজ্যের একটি আঞ্চলিক রাজনৈতিক দল।

১৯৯৯ সালের ২০ মে শরদ পওয়ার, পি এ সাংমা ও তারিক আনোয়ার ভারতীয় জাতীয় কংগ্রেস থেকে বহিষ্কৃত হন। কংগ্রেস-সভানেত্রী সনিয়া গান্ধী বিদেশি বংশোদ্ভূত হওয়ায় তারা তার বিরোধিতা করেছিলেন। পরে ২৫ মে তারা জাতীয়তাবাদী কংগ্রেস পার্টি গঠন করেন। গঠনের সময় মহারাষ্ট্রের ভারতীয় কংগ্রেস (সমাজতন্ত্রী) দলটি এনসিপি-এর সঙ্গে মিশে যায়।

এনসিপি-এর নির্বাচনী প্রতীক একটি ঘড়ি যার কাঁটাদুটি দশটা দশ (১০:১০)-এর ঘরে স্থির হয়ে রয়েছে।

এক এক রাজ্যে এক এক দলের সঙ্গে এনসিপি জোট করে রয়েছে। কেন্দ্রীয় সরকারে এনসিপি কংগ্রেস নেতৃত্বাধীন সংযুক্ত প্রগতিশীল জোট বা ইউপিএ-এর সঙ্গী। আবার কেরলে এই দল সিপিআই(এম) নেতৃত্বাধীন বাম গণতান্ত্রিক জোট এবং নাগাল্যান্ডে ভারতীয় জনতা পার্টির সঙ্গে জোটবদ্ধ। ভারতে ১৮টি রাজ্যে এই দলের অস্তিত্ব রয়েছে।

বিশিষ্ট নেতা 
 পূর্ণ অ্যাজিটক সাংমা, এনসিপি সাধারণ সম্পাদক, লোকসভার প্রাক্তন অধ্যক্ষ
 প্রফুল্ল পটেল, অসামরিক বিমান পরিবহন মন্ত্র
 তারিক আনোয়ার, এনসিপি সাধারণ সম্পাদক, সাংসদ
 অজিত পওয়ার, মহারাষ্ট্রের উপমুখ্যমন্ত্রী, জলসম্পদ ও শক্তি মন্ত্রী 
 ছগন ভুজবল, মহারাষ্ট্রের প্রাক্তন মুখ্যমন্ত্রী ও পূর্ত মন্ত্র
 আগাথা সাংমা,সাংসদ, ভারতের গ্রামোন্নয়ণ রাষ্ট্রমন্ত্রী 
 সুপ্রিয়া সূলে, সাংসদ

পাদটীকা

আরও দেখুন 
 ভারতের রাজনীতি
 ভারতের রাজনৈতিক দলগুলির তালিকা

বহিঃসংযোগ 
 Nationalist Congress Party-NCP-News

ভারতের রাজনৈতিক দল
১৯৯৯-এ ভারতে প্রতিষ্ঠিত
ভারতের উদারপন্থী দল
ভারতীয় জাতীয়তাবাদী রাজনৈতিক দল
ভারতের সমাজতান্ত্রিক দল
ভারতের জাতীয় রাজনৈতিক দল
১৯৯৯-এ প্রতিষ্ঠিত রাজনৈতিক দল
শাহ পরান

শাহ পরান ছিলেন ১৪শ শতাব্দীর একজন সিলেট অঞ্চলের সুফি সাধক। তিনি শাহজালালের বোনের ছেলে। ১৩০৩ সালে শাহজালালের সিলেট বিজয়ের সময়ে তিনি শামিল ছিলেন।

জীবনী
তার জন্ম ইয়েমেনের হাদ্রামাউত অঞ্চলে এবং তিনি ছিলেন শাহজালালের ৩৬০ আউলিয়ার মধ্যে অন্যতম। তিনি তার মামা শাহজালালের সাথে ভারতবর্ষে আসেন। সেখান থেকে তিনি সিলেট শহরে আসেন। তার মাজারও সিলেট জেলায় অবস্থিত।

শাহ পরাণের পূর্ব পুরুষগণ মুলত বোখারা শহরের অধিবাসী ছিলেন। তার উধ্বতন ৪র্থ পুরুষ শাহ জামাল উদ্দিন, বোখারা হতে ধর্ম প্রচারের জন্য প্রথমে সমরখন্দ ও পরে তুর্কিস্থান  এ এসে বসবাস করেন। বংশ সূত্রে শাহ পরানের পিতা মোহাম্মদ ও একজন খ্যাতনামা ধার্মিক ব্যক্তিত্ব হিসেবে পরিচিত ছিলেন। সে হিসেবে শাহ পরাণ হচ্ছেন শাহ জালালের ভাগ্নে। শাহ পরাণের বয়স যখন ১১ বৎসর তখন তিনি তাঁর পিতাকে হারান। পরবর্তিকালে তার আত্মীয় প্রখ্যাত দরবেশ সৈয়দ আহমদ কবিরের কাছে তিনি ধর্ম শিক্ষায় দীক্ষিত হন। সেখান থেকে তিনি আধ্যাত্মিক দীক্ষা লাভে নেশাপুরের বিখ্যাত দরবেশ পাগলা আমীনের স্মরণাপন্ন হয়ে আধ্যাত্মিক শিক্ষায় দীক্ষিত হন। শাহ জালাল যখন বাংলাদেশের উদ্দেশ্যে যাত্রার উদ্যোগ নেন। এ সময় তিনি (শাহ পরান) খবর পেয়ে মামার সাহচার্য লাভের আশায় হিন্দুস্থানে এসে মামার সঙ্গী হন। সিলেট বিজয়ের পর শাহ জালালের আদেশে তিনি ইসলাম প্রচারের কাজে নিজেকে নিয়োজিত করেন। শাহ পরাণ সিলেটের নবীগঞ্জ, হবিগঞ্জ  সহ বিভিন্ন স্থানে ইসলাম প্রচার করেন। পরবর্তিকালে অলৌকিক ঘটনা প্রকাশ হলে শাহ জালালের নির্দেশে তিনি (শাহ পরান) সিলেট শহর হতে ছয় মাইল দূরবর্তি দক্ষিণ কাছ পরগণাস্থিত খাদিম পাড়া বর্তমান নাম   খাদিম নগর এলাকায় এসে ধর্ম প্রচারের উদ্দেশ্যে বসতি স্থাপন করেন এবং এখানেই জীবনের শেষ সময় পর্যন্ত ইসলাম প্রচার করে বর্তমান মাজার টিলায় চির নিদ্রায় শায়িত হন।

চিত্রশালা

আরও দেখুন
 শাহ পরাণের মাজার

তথ্যসূত্র

ইসলামি ব্যক্তিত্ব
বাংলাদেশে ইসলাম
বাংলাদেশী সুফি সাধক
সিলেটের ব্যক্তি
আরব বংশোদ্ভূত ভারতীয় ব্যক্তি
বাণভট্ট

বাণভট্ট ছিলেন খ্রিষ্টাব্দ সপ্তম শতাব্দীর ভারতীয় সংস্কৃত পণ্ডিত। তিনি বাণ নামে সমধিক পরিচিত ছিলেন। তিনি ছিলেন উত্তর ভারতীয় রাজা হর্ষবর্ধনের (৬০৬-৬৪৭ খ্রি.) অস্থান কবি (সভাকবি)। বাণ হর্ষবর্ধনের জীবনী হর্ষচরিত ও বিশ্বের অন্যতম প্রাচীন উপন্যাস কাদম্বরী রচনা করেছিলেন।

বাণভট্ট প্রাচীন কান্যকুব্জ্য বা কনৌজ অঞ্চলের প্রীতিকূট গ্রামে বাৎস্যায়ন গোত্রীয় এক মগ ব্রাহ্মণ পরিবারে জন্মগ্রহণ করেন। তার পিতা ও মাতার নাম যথাক্রমে চিত্রভানু ও রাজদেবী। শৈশবেই তাঁর মাতার মৃত্যু হয় এবং মাত্র চোদ্দো বছর বয়সে তাঁর পিতারও মৃত্যু ঘটে। বানণভট্ট ভারচু নামক একজন গুরুর কাছে শিক্ষা লাভ করেন। যৌবনকালে বানভট্ট তাঁর বৈমাত্রেয় ভ্রাতাদের সহিত বহু স্থানে পরিভ্রমণ করেন।
   একটি কাহিনী অনুসারে বানভট্টকে পত্রের দ্বারা পুষ্যভূতি বংশের রাজা হর্ষবর্ধন তাঁর রাজসভায় উপস্থিত হতে আদেশ করেন। রাজসভায় উপস্থিতির কিছু দিনের মধ্যেই তিনি রাজসভায় বেশ জনপ্রিয়তা লাভ করেন।

সংস্কৃতে একটি প্রবাদ আছে: কাদম্বরী রসজ্ঞানাং আহারোপি ন রোচতে। অর্থাৎ, "হে কাদম্বরী, সুরা ঢাললে, মানুষের আর ক্ষুধা থাকে না।" এই প্রবাদটি বাণের রচনা।

সংস্কৃত কবি
ভারতীয় পুরুষ জীবনীকার
৭ম শতাব্দীর ভারতীয় কবি
সংস্কৃত লেখক
বিহারের ইতিহাস
ভারতীয় পুরুষ ঔপন্যাসিক
ভারতীয় পুরুষ কবি
Y-Δ রূপান্তর

'Y-Δ রূপান্তর' (যা ওয়াই-ডেল্টা রূপান্তর, Y -ডেল্টা, ওয়াই-ডেল্টা, ডেল্টা স্টার রূপান্তর, স্টার মেশ রূপান্তর বা টি-পাই রূপান্তর নামেও পরিচিত) হলো বৈদ্যুতিক নেটওয়ার্কের বিশ্লেষণকে সহজবোধ্য করার এক ধরনেরর কৌশল।এই নামটা এসেছে আসলে বর্তনীর চিত্র থেকে যা ইংরেজি অক্ষর ওয়াইয়ের মতো দেখতে এবং গ্রিক অক্ষর ডেল্টা থেকে।ইংল্যান্ডে ওয়াই চিত্রকে আবার মাঝে মাঝে স্টার নামেও ডাকা হয়।আর্থার এডুইন কেন্নেলি এই বর্তনী রূপান্তরের তত্ত্ব প্রথম প্রকাশ করেন ১৮৯৯ সালে।

প্রাথমিক Y-Δ রূপান্তর 

তিনটি প্রান্তযুক্ত বর্তনীতে এই রূপান্তর ব্যবহৃত হয়ে থাকে সমমানে বর্তনীর জন্য।যেখানে ৩টি উপাদান ১টি সাধারণ নোডে শেষ হয় এবং কোন্টাই উৎস না।এই নোডকে সরানো যায় ইম্পিডেন্সকে রূপান্তর করে। সমমানের জন্য যে কোন জোড়ার প্রান্তগুলো একই হবে উভয় নেটওয়ার্কেই।প্রদত্ত সমীকরণগুলো জটিল ও বাস্তব ইম্পিডেন্সের জন্যও প্রযোজ্য।

Δ-লোড থেকে Y-লোড ৩-দশার বর্তনী পর্যন্ত রূপান্তরের সমীকরণ 
সাধারণ উপায় হলো ইম্পিডেন্সের মান বের করা  Y বর্তনীর প্রান্তীয় নোডে সাথে ইম্পিডেন্স ,  Δ বর্তনীর সন্নিহিত নোডের প্রতি

যেখানে  হলো ইম্পিডেন্স সমূহ Δ বর্তনীতে।নির্দিস্ট সূত্রঃ

Y-লোড থেকে Δ-লোড ৩-দশার বর্তনী পর্যন্ত রূপান্তরের সমীকরণ 
সাধারণ উপায় হলো ইম্পিডেন্স বের করা  Δ বর্তনীতে

যেখানে  হলো Y বর্তনীর সব জোড়া ইম্পিডেন্সের গুণফলের যোগ এবং  হলো Y বর্তনীর নোডের ইম্পিডেন্স যার বিপরীত প্রান্ত আছে একক প্রান্তের জন্য সূত্র হলো এরকমঃ

গ্রাফ তত্ত্ব 
গ্রাফ তত্ত্বে Y-Δ রূপান্তর মানে একটি Y উপগ্রাফকে প্রতিস্থাপন করা একটি গ্রাফের সাথে যা Δ উপগ্রাফের সমতুল্য।এই রূপান্তর প্রান্তের নাম্বারটাকে গ্রাফে উল্লেখ রাখে। কিন্তু শীর্ষ বিন্দুর সংখ্যাকে উল্লেখ করে না অথবা চক্রের সংখ্যাকে।২টি গ্রাফকে বলে Y-Δ সর্বসম যদি একটি আরেকটির মাধ্যমে পাওয়া যায় একটি সিরিজ Y-Δ রূপান্তরের মাধ্যমে একটি যে কোন নির্দিষ্ট দিকে।উদাহরণ স্বরূপঃ পিটারসেনের গ্রাফ হলো একটি Y-Δ সমমানের শ্রেণী।

প্রমাণ

Δ-লোড থেকে Y-লোড রূপান্তরের সমীকরণসমূহ 

সম্পর্কীত করার জন্য  Δ থেকে  Y থেকে, ২টি সন্নিহিত নোডের মাঝের ইম্পিডেন্স তুলনীয়।ইম্পিডেন্স যেকোন অবস্থাতেই নির্ণয় যোগ্য যদি যেকোন একটি নোড বিচ্ছিন্ন থাকে বর্তনী থেকে
N1 এবং N2 মধ্যকার ইম্পিডেন্স, সাথে N3 বিচ্ছিন্ন Δতে:

সহজবোধ্য করার জন্য, ধরি  হলো যোগফল এদের 

এভাবে,

অনুরূপ ইম্পিডেন্স N1 এবং N2 মধ্যে Yতে হলো সোজা :

থেকে:

   (1)

পুনরাবৃত্তি করা :

   (2)

এবং  জন্য:

   (3)

এখান থেকে  -এর মান নির্ণয় করা যেতে পারে লিনিয়ার কম্বিনেশনের মাধ্যমে, যোগ করে বা বিয়োগ করে।

উদাহরণস্বরূপ (1) ও (3) যোগ করে, এরপর (2) বিয়োগ করে

এভাবে,

যেখানে

সম্পূর্ণতার জন্য:

 (4)

 (5)

 (6)

Y-লোড থেকে Δ-লোড রূপান্তর সমীকরণ সমূহ 
ধরি,

.

আমরা লিখতে পারি Δ থেকে Y সমীকরণকে

   (1)

   (2)

   (3)

জোড়া সমীকরণকে গুণ করে
   (4)

   (5)

   (6)

এবং এসব সমীকরণের যোগফল হলো
   (7)

 ডান দিক থেকে, ত্যাগ করে  হরে, বাতিল করে  কে লব থেকে।

 (8)

(8) এবং {(1),(2),(3) মধ্যে মিল লক্ষণীয়}

(8)কে (1) দিয়ে ভাগ করে পাই

যেটা হলো সমীকরণ  জন্য। (8)কে দিয়ে ভাগ করে বা  দেয় অন্য সমীকরণগুলো।

তথ্যসূত্র

আরো পড়ুন 
 William Stevenson, Elements of Power System Analysis 3rd ed., McGraw Hill, New York, 1975,

বহিঃসংযোগ 
 স্টার-ত্রিভুজ রুপান্তর : রেজিস্টিভ নেটওয়ার্ক এবং রোধের উপর জ্ঞান

বৈদ্যুতিক বর্তনী
তড়িৎ বর্তনী
বৈদ্যুতিক শক্তি
বর্তনী উপপাদ্য
তিন-দশার পরিবর্তী প্রবাহের বৈদ্যুতিক শক্তি
স্কোয়াড্রন লিডার

স্কোয়াড্রন লিডার হলো একটি সামরিক পদবী মূলত ব্রিটিশ বিমানবাহিনীর  এবং যেসব দেশে ব্রিটিশ প্রভাব ছিল ঐত্যিহাসিকভাবে সেসব দেশের কমিশনপ্রাপ্ত অফিসারদের জন্য। এটা মাঝে মাঝে বোঝায় যেসব দেশে ব্রিটিশ নিয়ম মানা হয়নি সেসব দেশে এই পদের সমতুল্য পদবীর ইংরেজি প্রতিশব্দ হিসেবে। এই পদটি ফ্লাইট লেফট্যানেন্ট পদের ওপরে এবং উইং কমান্ডার পদবীর ঠিক নিচে অবস্থিত।

ন্যাটোতে এই পদবীর নাম দেওয়া হয়েছে ওএফ-৩ যা ব্রিটিশ নেভির লেফট্যানেন্ট কমান্ডার বা ব্রিটিশ সামরিক বাহিনীর বা মেরিন সেনা বাহিনীর মেজর পদের সমতুল্য।
এর সমতুল্য পদ হচ্ছে ডব্লিউএএএফ, ডব্লিউআরএএফ (১৯৬৮ সাল পর্যন্ত) এবং পিএমআরএএফএনএসে (১৯৮০ সাল পর্যন্ত) স্কোয়াড্রন অফিসার।

ইতিহাস 
১৯১৮ সালের ১লা এপ্রিল রয়েল এয়ার ফোর্স এই পদটা ব্রিটিশ সামরিক বাহিনী থেকে নিয়েছিল, যেখানে রয়েল নেভাল এয়ার সার্ভিসের লেফট্যানেন্ট কমান্ডার ও রয়েল ফ্লাইং করপ্সের মেজর শুধুমাত্র মেজর হিসেবে পরিগণিত হয়। ১৯১৯ সালের ১লা আগস্ট থেকে এই পদটা ব্যবহৃত হচ্ছে।

অন্যান্য বিমান বাহিনীতে 
কমনওয়েলথের অনেক দেশে এই স্কোয়াড্রন লিডার পদটা আছে, যেমন বাংলাদেশ বিমানবাহিনী, ঘানা বিমানবাহিনী, ভারতীয় বিমানবাহিনী, শ্রীলঙ্কা বিমান বাহিনী,পাকিস্তান বিমানবাহিনী, রয়েল অস্ট্রেলিয়ান বিমানবাহিনী এবং রয়েল নিউজিল্যান্ড বিমানবাহিনী।এছাড়াও মিসর,ওমান, থাইল্যান্ডের বিমানবাহিনীতেও এই পদ আছে।

স্থলবাহিনী 
ব্রিটিশ স্থলবাহিনীতে অশ্বারোহী সেনাদলে এবং রয়েল আর্মড ক্রপ্সে স্কোয়াড্রন লিডার উপাধিটা থাকলেও এই পদটা নেই। একটা সশস্ত্র যুদ্ধবাহনের স্কোয়াড্রনের কমান্ডারকে এই উপাধি দেয়া হয়। স্কোয়াড্রন লিডার পদটা আসলে মেজরের সমতুল্য, যদিও দ্বিতীয় বিশ্বযুদ্ধের সময় এটা ক্যাপ্টেনের পদ হিসেবে গণ্য করা হয়েছিল।

তথ্যসূত্র

বহিঃসংযোগ 
 http://flagspot.net/flags/gb-rafrk.html

সামরিক বাহিনী
সামরিক পদমর্যাদা
বাংলাদেশের সামরিক পদমর্যাদা
সৈয়দ মাহবুব মোর্শেদ

সৈয়দ মাহবুব মোর্শেদ একজন বাংলাদেশী বিচারপতি 
যিনি ১৯১১ সালের ১১ই জানুয়ারি জন্মগ্রহণ করেন ভারতের পশ্চিমবঙ্গের মুর্শিদাবাদে।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়ে আন্দোলনে সমর্থন দিয়েছিলেন।

শিক্ষা জীবন 
সৈয়দ মাহবুব মোর্শেদের বাবা সৈয়দ আবদুস সালেক ছাত্রজীবনে মেধার পরিচয় দিয়ে পরে বঙ্গীয় সিভিল সার্ভিসের সদস্যপদ লাভ করেছিলেন। শেরেবাংলা এ কে ফজলুল হক ছিলেন বিচারপতি মোর্শেদের মামা। বগুড়া জিলা স্কুল থেকে ১৯২৬ সালের ম্যাট্রিক পরীক্ষায় তিনি রাজশাহী বিভাগে প্রথম স্থান অর্জন করেন। কলকাতার প্রেসিডেন্সি কলেজ থেকে অর্থনীতি বিষয়ে তিনি অনার্সসহ বিএ পাস করেন ১৯৩০ সালে। সৈয়দ মাহবুব মোর্শেদ এমএ পাস করেন ১৯৩২ সালে। কলকাতা বিশ্ববিদ্যালয় থেকে প্রথম শ্রেণীতে আইন পাস করেন ১৯৩৩ সালে । ১৯৩৯ সালে ইংল্যান্ডের লিনকন্স ইন থেকে ব্যারিস্টারী ডিগ্রি লাভ করেন।

কর্মজীবন 
দেশে ফিরে সৈয়দ মাহবুব মোর্শেদ কলকাতা হাইকোর্টে আইন ব্যবসা শুরু করেন। তিনি ঢাকা হাইকোর্টে যোগ দেন ১৯৫৫ সালে ।ঐ বছরই তিনি ঢাকা হাইকোর্টের বিচারক নিযুক্ত হন। ১৯৬২-৬৩ সালে পাকিস্তান সুপ্রিম কোর্টের বিচারক এবং ১৯৬৪ সালে হাইকোর্টের প্রধান বিচারপতি পদে নিয়োগ লাভ করেন।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়েছিলেন। ১৯৬৮ সালে যখন আগরতলা ষড়যন্ত্র মামলায় শেখ মুজিবুর রহমানের কৌঁসুলি স্যার টম উইলিয়ামসের সাথে তিনি সহকারী হিসেবে কাজ করতে চেয়েছিলেন।’ টম উইলিয়ামস বলেছিলেন, ‘একজন প্রধান বিচারপতি সব সময়ের জন্যই প্রধান বিচারপতি থাকেন। সুতরাং সে হিসেবে আপনি আমার উপদেষ্টা হিসেবেই কাজ করবেন।’ টম উইলিয়ামস ঢাকা যখন ছিলেন, তখন তার সঙ্গে বিচারপতি মোর্শেদের আগরতলা ষড়যন্ত্র মামলা নিয়ে অনেক আলোচনা হয়। বিচারপতি মোর্শেদের জ্ঞান ও আইনের শাসনের প্রতি সমর্থন দেখে টম উইলিয়ামস বহুবার প্রশংসা করেছেন তার। আইয়ুব খানের গোলটেবিল বৈঠকে (ফেব্রুয়ারি-মার্চ ১৯৬৯) সমগ্র পাকিস্তানের যে ৩৫ জন নেতা আমন্ত্রিত হয়েছিলেন, তাদের মধ্যে অন্যতম ছিলেন বিচারপতি মোর্শেদ ।

আন্দোলন 
১৯৫০ সালে তিনি ঢাকায় চলে আসেন এবং ১৯৫২ সালের ভাষা আন্দোলনে অংশ নেন। উপমহাদেশে সাম্প্রদায়িক সম্প্রীতি বজায় রাখার জন্য সৈয়দ মাহবুব মোর্শেদ উদ্যোগী ভূমিকা নিয়েছিলেন। ১৯৫৪ সালের যুক্ত ফ্রন্ট নির্বাচনে ও ২১ দফা কর্মসূচি প্রণয়নে তার ভূমিকা ছিল উল্লেখযোগ্য । প্রধান বিচারপতি থাকাকালে নিম্ন আদালতের উন্নয়নের ক্ষেত্রে অত্যন্ত গুরুত্বপূর্ণ ভূমিকা রাখেন। ১৯৬৯ সালের গণ-অভ্যুত্থানেও তিনি রাজনীতিবিদদের সহায়তায় এগিয়ে আসেন।পরবর্তী সময়ে কিছুটা ভগ্ন স্বাস্থ্যজনিত কারণে, কিছুটা সে সময়ের রাজনৈতিক পরিস্থিতির দরুন তিনি নিজেকে খানিকটা গুটিয়ে নিয়েছিলেন।

তথ্যসূত্র

বহিঃসংযোগ
 কিংবদন্তি বিচারপতি- সমকাল,৩ এপ্রিল ২০১৮, পৃষ্ঠা ৮। http://epaper.samakal.com/nogor-edition/2018-04-03/8 

বাংলাদেশী বিচারক
১৯১১-এ জন্ম
১৯৬৯-এ মৃত্যু
বগুড়া জিলা স্কুলের প্রাক্তন শিক্ষার্থী
১৯৭৯-এ মৃত্যু
পাকিস্তানের সুপ্রিম কোর্টের বিচারপতি
ইমিগ্রেট

ইমিগ্রেট একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট।

ইতিহাস 
ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল।
২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য। মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়।  ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়।
ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য।

বর্তমান সদস্য 
 রিচার্ড যে ক্রুস্প
 হেঙ্কা জোহান্সন
 অলসেন ইনভোল্টিনি
 আর্নাদ গিরাক্স

প্রকাশিত অ্যালবাম 
 ইমিগ্রেট (২০০৭)

তথ্যসূত্র

বহিঃসংযোগ 
 ইমিগ্রেট ব্যান্ডের অফিশিয়াল ওয়েবসাইট 
 http://www.emigrate.com.mx/ 
 https://web.archive.org/web/20110706200339/http://www.punktv.ca/streetteam/jrox.php?id=1008_1_bid_12
 http://secondsupper.com/Music/Reviews/Article.aspx?ArticleID=382

হেভি মেটাল সঙ্গীত দল
২০০৫-এ প্রতিষ্ঠিত সঙ্গীত দল
সাঙ্গীতিক কুয়োটেট
রশীদ হায়দার

রশীদ হায়দার (১৫ জুলাই ১৯৪১ - ১৩ অক্টোবর ২০২০) একজন বাংলাদেশী লেখক, ঔপন্যাসিক এবং গবেষক যিনি মুক্তিযুদ্ধ নিয়ে অনেক কাজ করেছেন। কাজের স্বীকৃতি হিসেবে তিনি ২০১৪ সালে একুশে পদক লাভ করেন।

প্রাথমিক জীবন 
হায়দার ১৯৪১ সালের ১৫ জুলাই পাবনার দোহাপাড়া গ্রামে জন্মগ্রহণ করেন। তার পুরো নাম শেখ ফয়সাল আবদুর রশীদ মোহাম্মদ জিয়াউদ্দীন হায়দার। ডাকনাম দুলাল। ১৩ অক্টোবর ২০২০ সালে মৃত্যুবরণ করেন।

শিক্ষা জীবন 
হায়দার ১৯৫৯ সালে গোপালগঞ্জ ইনস্টিটিউশন থেকে মাধ্যমিক ও ১৯৬১ সালে পাবনা এডওয়ার্ড কলেজ থেকে উচ্চমাধ্যমিক পাস করেন। তিনি ১৯৬৫ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন।

প্রকাশিত গ্রন্থ 
 খাঁচায়
 অন্ধ কথামালা
 নষ্ট জোৎসনায় এ কোন অরণ্য
 চিম্বুকের নিচে আলোর প্রভা
 তিনটি প্রায়োপন্যাস 
 বাংলাদেশের খেলাধুলা 
 মুক্তিযুদ্ধের নির্বাচিত গল্প 
 শহীদ বুদ্ধিজীবী কোষাগ্রন্থ
 সামান্য সঞ্চয় (নির্বাচিত গল্পসংকলন)
 স্মৃতি’৭১ (১৩ খন্ড)
 ১৯৭১ : ভয়াবহ অভিজ্ঞতা
 শহীদ বুদ্ধিজীবী কোষ গ্রন্থ
 খুঁজে ফিরি
 অসম বৃক্ষ
 নানকুর বোধি

ব্যক্তিগত জীবন 
তার স্ত্রী আনিসা আখতার ( ঝরা)। তাদের দুই কন্যা হেমা (হেমন্তী হায়দার) ও ক্ষমা (শাওন্তী হায়দার)। স্ত্রী ২০১৯ সালে ১৮ই জুন হলি ফ্যামিলি হাসপাতালে মৃত্যুবরণ করেন।

সম্মাননা
 একুশে পদক

তথ্যসূত্র 

বাংলাদেশী সাহিত্যিক
বাংলাদেশী গবেষক
১৯৪১-এ জন্ম
২০২০-এ মৃত্যু
ভাষা ও সাহিত্যে একুশে পদক বিজয়ী
বাংলাদেশী পুরুষ লেখক
কথাসাহিত্যে বাংলা একাডেমি সাহিত্য পুরস্কার বিজয়ী
পাবনা জেলার ব্যক্তি
সরকারি এডওয়ার্ড কলেজ, পাবনার প্রাক্তন শিক্ষার্থী
বাঙালি লেখক
বাংলা ভাষার লেখক
বাংলা একাডেমি সাহিত্য পুরস্কার বিজয়ী
একুশে পদক বিজয়ী
আজিমপুর গোরস্থানে সমাধিস্থ
ইমমরট্যাল

ইমমরট্যাল নরওয়ের বারজেন এলাকার একটি ব্যান্ড। অ্যাম্পুটেশন ব্যান্ড ভেঙ্গে আব্বাহ দূম ওকাল্টা ও ডেমোনাজ দূম ওকাল্টা এই ব্যান্ডটা গঠন করেন।

পরিচিতি 
১৯৮৮ সালে গঠিত হওয়া ডেথ মেটাল ব্যান্ড ওল্ড ফিউনারেল ব্যান্ডের মাধ্যমে আসলে ইমমরট্যাল ব্যান্ডের গঠন প্রক্রিয়া শুরু হয়, যার সদস্য ছিলেন আব্বাহ দূম ওকাল্টা ও ডেমোনাজ দূম ওকাল্টা। আব্বাহ আবার ১৯৮৯ সালে আরেকটা ব্যান্ড অ্যাম্পুটেশন গঠন করেন যারা দু’টা ইপি বের করে ইমমরট্যাল হওয়ার আগে।এই নতুন ব্যান্ডে অ্যাম্পুটেশন ও ওল্ড ফিউনারেল ২টি ব্যান্ডেরই সদস্যরা আছেন।যদিও ওল্ড ফিউনারেল ব্যান্ডের সদস্যরা তাদের ব্যান্ডটাকে ধরে রাখতে চান, তবে ইমমরট্যালের প্রথম ইপি বের হওয়ার আগেই তারা ভেঙ্গে যায়।
যদিও তাদের প্রথম অ্যালবামটা ছিল প্রথাগত ব্ল্যাক মেটাল অ্যালবাম, কিন্তু অ্যাট দ্যা হার্ট অব উইন্টার অ্যালবামে তারা জার্মান থ্রাশ মেটালের সাথে ব্ল্যাক মেটাল মিশিয়ে নতুন পরীক্ষা চালান।অনেক মেটাল ব্যান্ড তাদেরকে আদর্শ হিসেবে মানলেও, ইমমরট্যাল অন্যান্য ব্ল্যাক মেটাল ব্যান্ডদের মতো স্যাটানিজমকে অবলম্বন করে না।
সেরা ব্ল্যাক মেটাল ব্যান্ডদের তালিকায় তারা জায়গা করে নেন তাদের কাজ দিয়ে।পিউর হলোকাস্ট, ব্যাটেল ইন দ্যা নর্থ ও সন অব নর্দান ডার্কনেস ইত্যাদি ক্ল্যাসিক অ্যালবাম তাদের মর্যাদাটার জায়গা বানাতে সাহায্য করে।ব্লাসুরখ নামের এক কাল্পনিক স্থান যেখানে যুদ্ধ ও ভোগান্তি চলতে থাকে ও রাভেন্ডার্ক ঐ স্থানটির রাজা এবং সেটাকে কেন্দ্র করে তাদের গান রচিত হয়েছে।তাদের অ্যালবামের প্রচ্ছদ ও অঙ্গসজ্জা এবং উপস্থাপনা তাদের উল্লেখযোগ্যতা প্রমাণ করে।ব্যান্ডটি সন্ত্রাসী কর্মকাণ্ড ও বিতর্ক থেকে দূরে রাখে যেটা আবার ব্ল্যাক মেটাল ব্যান্ডদের মূল বৈশিষ্ট্য।তবে তাদের পুরানা সদস্য রিদম গিটারিস্ট জোর্ন চার্চে আগুন লাগানোর ঘটনায় জড়িত ছিল এবং তাদের আরেক সদস্য এরিক ১৯৯৯ সালে আত্নহত্যা করে।
আস্তে আস্তে ইমমরত্যাল আন্ডারগ্রাউন্ডে জনপ্রিয়তা অর্জন করে তাদের ভিডিও কল অব দ্যা উইন্টারমুনের জন্য।১৯৯৫ সালে ব্যান্ডটি আরো দু’টি ভিডিও বের করে যেখানে মেইহেম ব্যান্ডের ড্রামার হেলহ্যামারকে দেখা গেছে।তারা তাদের ব্যান্ডে হেলহ্যামারকে যোগ দিতে অণুরোধ করলেও তিনি তা প্রত্যাখান করে।২০০৩ সালে ইমমরট্যাল ব্যান্ড নানা ব্যক্তিগত কারণে ভেঙ্গে যায়। যাইহোক আব্বাহ দূম ওকাল্টা ও ডেমোনাজ দূম ওকাল্টা ১৯৯৫ সালে আরেকটা ব্যান্ড গঠন করেন যার নাম আই। ২০০৬ সালে ইমমট্যাল আবার একত্রিত হয় ।২০০৭ সালে তারা বিশ্বের নান স্থানে কনসার্ট করে।আওরা নইর ব্যান্ডের বেজিস্ট অ্যাপলিওন তাদের সাথে কাজ করে তখন।  ২০০৮ সালের মার্চে তারা অস্ট্রেলিয়া ও নিউজিল্যান্ড সফর করে প্রথমবারের মতো।২০০৯ সালে ২৫শে সেপ্টেম্বর ব্যান্ডটির অ্যালবাম অল শেল ফল বের হয়।

প্রকাশিত অ্যালবাম

স্টুডিও অ্যালবাম 
 ডায়াবলিক ফুলমুন মিস্টিসিজম (১৯৯২)
 পিউর হলোকাস্ট (১৯৯৩)
 ব্যাটেল ইন দ্যা নর্থ (১৯৯৫)
 ব্লিজার্ড বিস্টেস (১৯৯৭)
 অ্যাট দ্যা হার্ট অব উইন্টার (১৯৯৯)
 ড্যামড ইন ব্ল্যাক (২০০০)
 সন অব নর্দান ডার্কনেস (২০০২)
 অল শেল ফল (২০০৯)

ইপি 
 ইমমরট্যাল (১৯৯১)

বিভক্ত অ্যালবাম 
 ট্রু কিং অব নরওয়ে

ডেমো 
 অ্যাচিভ দ্যা মাল্টিলেশন (১৯৮৯)
 স্লটার ইন দ্যা আর্মস অব গড (১৯৯০)
 দ্যা নর্দান ইউপিন ডেথ (১৯৯০)
 সাফফোক্যাট (১৯৯১)

বর্তমান সদস্য 
 আব্বাহ দূম ওকাল্টা
 ডেমোনাজ দূম ওকাল্টা
 হোর্গ
 অ্যাপলিওন

তথ্যসূত্র

বহিঃসংযোগ 
 ইমমরট্যাল ব্যান্ডের অফিশিয়ান ওয়েবসাইট
 https://web.archive.org/web/20091217141814/http://immortal.battlegrim.net/eng/band.shtml
 মাইস্পেসে ইমমরট্যাল ব্যান্ড
 রক ডিটেক্টরে ইমমরট্যাল ব্যান্ড
 অল মিউজিকে ইমমরট্যাল ব্যান্ড

ব্ল্যাক মেটাল ব্যান্ড
হেভি মেটাল সঙ্গীত দল